**PROJEKTS**

**2024.gada \_\_.augustā Nr.­**\_\_\_\_\_\_

**(prot. Nr.** \_\_\_\_\_\_ .**§)**

**Par īpašuma Dobeles ielā 46, Daugavpilī, nodošanu**

#### **bezatlīdzības lietošanā biedrībai “Latgales Autisma, sociālās rehabilitācijas un attīstības centrs “VALENSIA””**

Pamatojoties uz Pašvaldību likuma 10.panta pirmās daļas 21.punktu, Publiskas personas finanšu līdzekļu un mantas izšķērdēšanas novēršanas likuma 5.panta otrās daļas ceturto primpunktu, trešo, trešo prim, piekto un sesto daļu, izskatot biedrības “Latgales Autisma, sociālās rehabilitācijas un attīstības centrs “VALENSIA”” 2024.gada 4.jūlija iesniegumu (reģistrēts Daugavpils pašvaldības centrālajā pārvaldē 2024.gada 4.jūlijā ar reģistrācijas Nr. 370/1.2.-6) ar lūgumu piešķirt bezatlīdzības lietošanā nekustamo īpašumu Dobeles ielā 46, Daugavpilī, ar mērķi izveidot vienotu Latgales Autisma, sociālās rehabilitācijas un attīstības centru “VALENSIA”, nodrošinātu sociālo rehabilitāciju bērniem ar īpašām vajadzībām un bērniem ar autiskā spektra traucējumiem, piesaistot nepieciešamos speciālistus, realizētu Valdorfsko modeli, ņemot vērā, ka saskaņā ar Valsts ieņēmumu dienesta datu bāzē pieejamo informāciju, biedrības “Latgales Autisma, sociālās rehabilitācijas un attīstības centrs “VALENSIA”” 2022.gada 7.jūnija lēmumu Nr.32.6/8.71/17961 ir piešķirts sabiedriskā labuma organizācijas statuss darbības jomās – cilvēktiesību un indivīda tiesību aizsardzība un veselības veicināšana, Daugavpils valstspilsētas pašvaldības domes (turpmāk – Dome), ievērojot Īpašuma un mājokļu komitejas 2024.gada \_\_\_\_\_\_\_\_\_\_\_\_\_\_ atzinumu un Domes Finanšu komitejas 2024.gada \_\_\_\_\_\_ atzinumu, **Dome nolemj:**

1. Nodot bezatlīdzības lietošanā sabiedriskā labuma organizācijai – biedrībai “Latgales Autisma, sociālās rehabilitācijas un attīstības centrs “VALENSIA””, reģistrācijas Nr. 40008096344, juridiskā adrese: Tukuma iela 24-37, Daugavpils, turpmāk – Biedrība, Daugavpils valstspilsētas pašvaldībai piederošo nekustamo īpašumu ar kadastra numuru 05000043322 (ar iekšējiem inženiertīkliem un iekārtām), bioloģiskos aktīvus, Dobeles ielā 46, Daugavpilī, saskaņā ar pielikumu, turpmāk – Īpašums.

2. Īpašums tiek nodots bezatlīdzības lietošanā uz 10 gadiem no līguma par Īpašuma nodošanu bezatlīdzības lietošanā noslēgšanas,bet ne ilgāk kā uz laiku, kamēr Biedrībai ir sabiedriskā labuma organizācijas statuss.

3. Īpašuma bezatlīdzības lietošanas mērķis – Biedrības darbība (cilvēktiesību un indivīda tiesību aizsardzības un veselības veicināšanas jomā).

4. Biedrība ir tiesīga izmantot bezatlīdzības lietošanā nodoto Īpašumu tikai šī lēmuma 3.punktā paredzētajam mērķim, lietot Īpašumu tādējādi, lai nepasliktinātu tā stāvokli, kā arī nodrošinātu Īpašuma uzturēšanu un segtu ar tā uzturēšanu saistītus izdevumus.

5. Nododamais Īpašums ir apmierinošā tehniskā stāvoklī.

6. Biedrībai ir pienākums nekavējoties nodot bezatlīdzības lietošanā nodoto Īpašumu atpakaļ, ja:

6.1. tiek lauzts līgums par Īpašuma nodošanu bezatlīdzības lietošanā pirms lēmuma 2.punktā norādītā termiņa;

6.2. iestājies lēmuma 2.punktā noteiktais termiņš un nav pieņemts lēmums par atkārtotu Īpašuma nodošanu bezatlīdzības lietošanā;

6.3. Īpašums tiek izmantots pretēji nodošanas bezatlīdzības lietošanā mērķim;

6.4. Biedrībai ir anulēts sabiedriskā labuma organizācijas statuss.

7. Uzdot Daugavpils pašvaldības centrālās pārvaldes Īpašuma pārvaldīšanas departamentam sagatavot līgumu par Īpašuma nodošanu bezatlīdzības lietošanā, paredzot Biedrībai pienākumu segt visus ar Īpašuma uzturēšanu saistītos izdevumus (apsaimniekošana, elektroenerģija, apkure, ūdens, kanalizācija u.c.).

8. Uzdot Daugavpils valstspilsētas pašvaldības izpilddirektorei parakstīt līgumu ar Biedrību par Īpašuma nodošanu bezatlīdzības lietošanā.

Pielikumā: Īpašuma Dobeles ielā 46, Daugavpilī, saraksts.

Domes priekšsēdētājs A.Elksniņš